cyanic-selkie/wikianc huggingface dataset:
Միր (համերգային դահլիճ)
Պատմություն
1881 թվականին Ցվետնոյ բուլվարում կառուցվել է ութանիստ քարե շենք, որը նախատեսված էր «Պլևնա» համայնապատկերի ցուցադրման համար։ 1886 թվականին շենքը ձեռք են բերել Նիկիտին եղբայրները և այնտեղ բացել կրկես։ Ավելի ուշ շենքում գործել է ձիավարության համար ասպարեզ։ Քաղաքացիական պատերազմի ժամանակ ասպարեզն այրվել է, և այդ ժամանակից ի վեր շենքը դատարկ է մնացել ։
1957 թվականին սկսվել է շենքի վերակառուցումը որպես կինոթատրոն` ճարտարապետներ Վ. Ա. Բուտուզովի, Ն. Ս. Ստրիգալյովայի, Մ. Ի. Բոգդանովի, ինժեներներ Լ. Բոգատկինի, Վ. Կոտովի, ինժեներ-կոնստրուկտոր Ա. Լևենշտեյնի նախագծով ։ Վերակառուցման ժամանակ պահպանվել են միայն աղյուսե պատերը։ Նոր «Միր» կինոթատրոնը բացվել է 1958 թվականի փետրվարի 28-ին որպես համայնապատկերային ։ 1960 թվականին այն վերակահավորվել է որպես 1220 նստատեղով լայնաֆորմատ կինոթատրոն ։
2006 թվականին կինոթատրոնը կրկին վերակառուցվել է, որից հետո բացվել է որպես «Միր» համերգային դահլիճ 923 հանդիսատեսի համար ։ Վերջին վերակառուցումը կատարվել է 2017 թվականին, որից հետո «Միրը» դարձել է համերգային ժամանցային հարթակ ։
Ճարտարապետություն
Շենքն աղյուսե է, հատակագծում` ութանիստ։ Գլանաձև դահլիճի տրամագիծը մոտ 40 մ է ։ Պատերը հնչականության բարելավման նպատակով երեսպատված էին ուղղահայաց փայտե ձողերով։ Դահլիճը ծածկված է մետաղական ֆերմաներից պատրաստաված կոնաձև գմբեթով։ Դրսից պատերը երեսպատված են գորշ կերամիկական սալիկներով։ Հիմնական ծավալի ութանիստը վեր է խոյանում ապակեպատ ուղղանկյունաձև ծավալի վրա, որտեղ տեղադրվում է կինոթատրոնի նախասրահը ։ Ապակու և պատերի փակ մակերեսների համադրությունը բնորոշ է 1950-ական թվականների երկրորդ կեսի խորհրդային ճարտարապետությանը ։
Ծանոթագրություններ
Կատեգորիա:Թատրոններ այբբենական կարգով Կատեգորիա:Մոսկվայի շենքեր և կառույցներ Կատեգորիա:1958 հիմնադրումներ
(8864) 1991 VU
(8864) , աստերոիդ աստերոիդների հիմնական գոտում։ Հայտնաբերվել է 1991 թվականի նոյեմբերի 4-ին Յոշիկանե Միզունոյի և Թոշիմասա Ֆուրութայի կողմից Կանիում ։
Միջին հեռավորությունը Արեգակից կազմում է 2,612082 ա. մ., առավելագույնը մոտենում է 2,2088 ա. մ. հեռավորության վրա և հեռանում 3,0153 ա. մ. ։ Արեգակի շուրջ մեկ ամբողջական պտույտ է կատարում 1541,98 երկրային օրվա ընթացքում, իր ուղեծրով շարժվելով միջինում 0,233466 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,98° անկյուն։
Արտաքին հղումներ
Կատեգորիա:1991 թվականին հայտնաբերված աստղագիտական մարմիններ Կատեգորիա:Յոշիկանե Միզունոյի կողմից հայտնաբերված աստերոիդներ Կատեգորիա:Թոշիմասա Ֆուրութայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Հարավարևելյան Միացյալ Համաշխարհային Քոլեջ
Հարավարևելյան Միացյալ Համաշխարհային Քոլեջ, (United World Colleges (or UWC) ) Միացյալ Համաշխարհային Քոլեջների շարժման անդամ և անկախ, միջազգային դպրոց Սինգապուրում։ Դպրոցն ունի երկու հիմնական տարածք՝ Դովեր և Արևելք։
Պատմություն
Հիմնադրումից ի վեր դպրոցումը հիմնական կրթությամբ էր։ 1990-ականներին դպրոցն ընդլայնվեց և այժմ միջնակարգ է։ Այսօր երեխաները դպրոց ընդունվում են 4 տարեկանից՝ ստանալով ամբողջական կրթություն ՝ բաղկացած 5 փողկապակցված առարկաներից․ ակադեմիական, խմբակներ, արդատասարանական կրթություն, անհատական և սոցիալական կրթություն և ծառայություն։ Քոլեջի կրթական ծրագիրը տանում է դեպի GCSE 9-10-րդ դասարաններում և IB (ՄԲ) 11-12-րդ դասարաններում։ 3000-ից ավել ուսանողներ կան Դովերում, 2300-իս ավել՝ արևելյան կամպուսում։ Երբ արևելյան կամպուսը լիովին համալրվի, ուսանողների թիվը կհասնի 2500-ի։
Հարավարևելյան Ասիայի Աշխարհի Միացյալ Քոլեջը տարբերվում է մնացյալ Համաշխարհային Միացյալ Քոլեջների անդամ հանդիսացող դպրոցներից։ Վերջիններս լիովին գիշերօթիկ դպրոցներ են, որոնք առաջարկում են միայն ՄԲ ծրագիրը 16-19 տարեկան երիտասարդների համար։ Այս քոլեջը երեխաներին ընդում է 4 տարեկանից, աշակերտների մեծամասնությունը Սինգապուրից վտարվածների երեխաներ են։ Դպրոցում կացություն հաստատում են 300-ն ընդհանուր աշակերտներից, որոնք հիմնականում հարևան ասիական երկրներից են։ Դպրոցի աշակերտների մի ստվար զանգված, որոնց կրթաթոշակ է տրամադրվում, ընտրվում են ազգային կոմիտեների միջոցով, կամ պարզապես անմիջապես դիմում են քոլեջին։ Սինգապուրի կառավարությունը հիմնականում փորձում է թույլ չտալ իր քաղաքացիներին հաճախել միջազգային դպրոցներ երկրի ներսում, այդ իսկ պատճառով Հարավարևելյան Ասիայի Աշխարհի Միացյալ Քոլեջն ամբողջ ցանցում տեղացի աշակերտների ամենաքիչ քանակն ունի։ Դասավանդող անձնակազմի անդամները ավելի քան 25 ազգութան ներկայացուցիչներ են։
Քոլեջի ՄԲ-ի տարեկան միջին բալը 36․5 է, այնինչ համաշխարհային ստանդարտն է ՝ 29․8։ Ամբողջական ծրագիրը նաև առաջակում է ընդլայնված սպորտի, թատրոնի, երաժշտության, առաջնորդության խմբակներ և արտադասարական կրթական ծրագիր։ Դպրոցի կրթական ծրագրի շեշտը դրված է ծառայության վրա, այն լայնորեն ճանաչված է որպես մոդել երեխաներին ընդգրկելու իմաստալից հասարակական ծառայության մեջ։ Good Schools Guide International's-ը ասում է. «Դպրոցն ունի բավականին լավ կրթական համբավ, սակայն առաջարկում է շատ ավելին, քան պարզապես հաջող քննությունները հանձնելուն պատրաստվելն է․․․Դպրոցն ակնհայտորեն նրանց համար չէ, ովքեր սիրում են կողքից լուռ հետևել »:
Ծանոթագրություններ
Կատեգորիա:Սինգապուր
Գորշուկ
Գորշուկ, կզաքիսների ընտանիքի գիշատիչ կաթնասուն կենդանի։ Սովորական գորշուկը տարածված է Եվրասիայում, Հայաստանում տարածված է գրեթե բոլոր մարզերում։ Բնակվում է գետնափոր բներում, որոնք փորում է քարակույտերում, ժայռերի, ձորերի լանջերի թեքություններում, բաց տարածություններում, անտառներում և այլ վայրերում։ Ստորգետնյա բներն ունեն խոր (մինչև 1 մ) և լայն բնուղիներ (որտեղ պատրաստում է պահեստներ)՝ բազմաթիվ լայնացումներով։
Գորշուկները ներկայացնում են 2 ցեղ, մեկում սովորական գորշուկն է 3 տեսակներով, մյուսում՝ Հարավարևելյան Ասիայի գորշուկներն են 4 տեսակով։ Միսն ուտելի է, մորթին՝ անարժեք։ Միակ ձմեռող կզաքիսայինն է։
Արտաքին կառուցվածք
Մարմնի վերին մասը մոխրագույն է կամ գորշամոխրագույն, փորը՝ մուգ գորշ, այտերը՝ սպիտակ։ Քթից մինչև ծոծրակը ձգվում է սպիտակ կամ դեղնասպիտակ լայն, աչքերի և ականջների վրայով՝ սևագորշ կամ սև շերտեր։ Պարանոցի տակը, կոկորդը, կուրծքը և վերջավորությունները սև են։ Լավ լողում է ջրում, ակտիվ գործում գիշերը։
Գորշուկի քթից դեպի ծոծրակը ձգվում են դեղնասպիտակ շերտեր, իսկ աչքերի և ականջների վրայով՝ մի սև շերտ։ Փափուկ ձյան վրա լավ երևում են նրա ամուր մագիլներով ուժեղ թաթերի հետքերը։ Այդ թաթերով նա բներ է փորում, հմտորեն հողից արմտիք հանում, նաև պաշտպանվում է։ Գորշուկը խախաղասեր կենդանի է և ոչ մեկի վրա չի հարձակվում։ Ձյան վրա մի քիչ զբոսնելուց հետո նա գնում է քնելու։ Գարնանը դուրս գալով բնից՝ նա անմիջապես գործի է անցնում՝ հայթայթելով սնունդ, ապա փոխում է կացարանի ցամքարը և նոր բույն փորում։
Սննդառություն
Սնվում է հիմնականում սերմերով, մրգերով, հատապտուղներով, սոխարմատներով, խոտաբույսերով, նաև միջատներով ու նրանց թրթուրներով, մանր կրծողներով, երկկենցաղներով, թռչուններով։
Գորշուկները առաձնապես օգտակար են նրանով, որ մայիսյան բզեզների բազմաթիվ թրթուրներ են ոչնչացնում։ Ցրտերն ընկնելուն մոտ գորշուկն արդեն այնքան ճարպ է կուտակած լինում, որ այն կազմում է նրա քաշի մեկ երրորդ մասը։ Գորշուկի ձագուկները ձմեռում են ծնողների հետ միասին, իսկ գարնանն արդեն սկսում են իրենց ինքնուրույն կյանքը ։
Բազմացում և զարգացում
Զուգավորվում է գարնանը։ Հղիությունը տևում է 7-8 ամիս։ Ունենում է 3-4 (երբեմն՝ 6) ձագ։ Աշնանը երիտասարդները բաժանվում են ծնողներից (երբեմն ձմեռում են նրանց հետ)։ Սեռահասուն է դառնում 2-3 տարեկանում։
Մայր գորշուկը ամեն օր արևի է դուրս բերում կույր ձագուկներին, իսկ հայր գորշուկը խնամքով մաքրում, հավաքում է կացարանը և ամառվա ընթացքում մի քանի անգամ փոխում է ցամքարը։ Աշնան մոտերքին ընտանիքի բոլոր անդամները հոգում են գիրանալու մասին՝ նախապատրաստվելով ձմռանը։ Չնայած թվացող ծանրաշարժությանը, գորշուկները ճարպկորեն որսում են կրծողներ, գորտեր, մողեսներ, հողի տակից հանում են որդեր։
Նշանակություն
Ճարպն օգտագործվում է ժողովրդական բժշկության մեջ, միսն ուտելի է մշկագեղձը հեռացնելուց հետո։ Որոշ վայրերում վնասում է խաղողի այգիները, եգիպտացորենի դաշտերը։ Արդյունագործական նպատակով օգտագործվում են մազերը և մաշկը։
Ֆինանսական հաշվետվությունների վերլուծություն
Ֆինանսական հաշվետվությունների վերլուծություն (կամ ֆինանսական վերլուծություն) ընկերության ֆինանսական հաշվետվությունների ուսումնասիրման և վերլուծության գործընթաց՝ ապագայում եկամուտ ստանալու համար ավելի արդյունավետ տնտեսական որոշումներ կայացնելու նպատակով։ Այդ հաշվետվությունները ներառում են ֆինանսական արդյունքների մասին հաշվետվություն, հաշվեկշիռ, դրամական հոսքերի հաշվետվություն, հաշվետվություններին կից ծանոթագրություններ և կապիտալում փոփոխությունների մասին հաշվետվություն (անհրաժեշտության դեպքում)։ Ֆինանսական հաշվետվությունների վերլուծությունը մեթոդ կամ գործընթաց է, որը ներառում է ռիսկերի, գործունեության արդյունքների, ֆինանսական վիճակի և կազմակերպության ապագա հեռանկարների գնահատման հատուկ մեթոդներ ։
Այն օգտագործվում է տարբեր շահագրգիռ կողմերի կողմից, ինչպիսիք են վարկային և սեփական կապիտալում ներդրում անողները, կառավարությունը, հասարակությունը և կազմակերպությունում որոշում կայացնողները։ Այս շահագրգիռ կողմերն ունեն տարբեր շահեր և իրենց կարիքների բավարարման համար դիմում են տարբեր մեթոդների։ Օրինակ, սեփական կապիտալում ներդրում անողները հետաքրքրված են կազմակերպության երկարաժամկետ եկամտաբերությամբ և, հնարավոր է, շահութաբաժինների վճարումների կայունությամբ և աճով։ Պարտատերերը ցանկանում են ապահովել կազմակերպությունների պարտքային արժեթղթերի (օրինակ՝ պարտատոմսերի) տոկոսների և հիմնական պարտքի վճարումը սահմանված ժամկետում։
Ֆինանսական հաշվետվությունների վերլուծության ընդհանուր մեթոդները ներառում են ֆունդամենտալ վերլուծություն, Դյուպոնտի վերլուծություն, հորիզոնական և ուղղահայաց վերլուծություն և ֆինանսական գործակիցների օգտագործում։ Պատմական տեղեկատվությունը, որը զուգորդվում է ֆինանսական տեղեկատվության հետ կապված մի շարք ենթադրությունների և ճշգրտումների հետ, կարող է օգտագործվել հետագա գործունեությունը պլանավորելու համար։ Ֆինանսական վերլուծաբանի որակավորում կարող են ստանալ պրոֆեսիոնալ ֆինանսական վերլուծաբանները։
Պատմություն
Բենջամին Գրեհեմը և Դեյվիդ Դոդդն առաջին անգամ հրատարակեցին իրենց ազդեցիկ «Անվտանգության վերլուծություն» գիրքը 1934 թվականին ։ Նրանց գրքի առանցքային գաղափարն այն է, որ շուկայի գնագոյացման մեխանիզմը ֆինանսական արժեթղթերի համար, ինչպիսիք են բաժնետոմսերը և պարտատոմսերը, հիմնված է շուկայի շատ մասնակիցների կողմից իրականացվող սխալ և անտրամաբանական վերլուծական գործընթացների վրա։ Սա հանգեցնում է նրան, որ արժեթղթի շուկայական գինը միայն երբեմն է համընկնում այն իրական արժեքի հետ, որի շուրջ գինը տատանվում է ։ Ներդրող Ուորեն Բաֆեթը Գրեհեմի և Դոդդի փիլիսոփայության հայտնի կողմնակիցն է։
Գրեհեմի և Դոդդի մոտեցումը անվանում են ֆունդամենտալ վերլուծություն, որը ներառում է․ Վերջինս ֆինանսական հաշվետվությունների վերլուծության առաջնային ոլորտն է։ Այս երեք վերլուծությունների հիման վրա որոշվում է արժեթղթի ինքնարժեքը ։
Հորիզոնական և ուղղահայաց վերլուծություն
Հորիզոնական վերլուծությունը համեմատում է ֆինանսական տեղեկատվությունը ժամանակի մեջ, սովորաբար վերջին եռամսյակների կամ տարիների ընթացքում։ Հորիզոնական վերլուծությունը իրականացվում է՝ համեմատելով նախորդ հաշվետվության, օրինակ, ֆինանսական արդյունքների մասին հաշվետվության ֆինանսական տվյալները։ Այս վերջին տեղեկատվությունը համեմատելիս անհրաժեշտ է որոնել այնպիսի տատանումներ, ինչպիսիք են ավելի բարձր կամ ավելի ցածր եկամուտները ։
Ուղղահայաց վերլուծությունը ֆինանսական հաշվետվությունների տոկոսային վերլուծությունն է։ Ֆինանսական հաշվետվություններում նշված յուրաքանչյուր հոդված նշվում է մեկ այլ հոդվածի տոկոսներով։ Օրինակ, ֆինանսական արդյունքների մասին հաշվետվությունում յուրաքանչյուր հոդված պետք է նշել համախառն վաճառքի ծավալի տոկոսներով։ Այս մեթոդը կոչվում է նաև կարգավորում  կամ տոկոսավորում ։
Ֆինանսական գործակիցների վերլուծություն
Ֆինանսական գործակիցները ֆինանսական հաշվետվությունների արագ վերլուծության շատ հզոր գործիքներ են։ Գոյություն ունեն գործակիցների չորս հիմնական կատեգորիաներ՝ իրացվելիության գործակիցներ, շահութաբերության գործակիցներ, ակտիվության գործակիցներ և լծակների գործակիցներ։ Որպես կանոն, նրանք վերլուծվում են ժամանակի մեջ և տվյալ դաշտի մրցակիցների միջոցով։
Շահաբաժինների զեղչման մոդելը կարող է օգտագործվել նաև ընկերության բաժնետոմսերի արժեքի գնահատման համար՝ այն տեսության հիման վրա, որ նրա բաժնետոմսերի արժեքը հավասար է նրա բոլոր հետագա վճարվող շահաբաժիններին, որոնք զեղչված են մինչև իրենց ընթացիկ արժեքը ։ Այլ կերպ ասած, այն օգտագործվում է բաժնետոմսերի գնահատման համար՝ հետագա շահաբաժինների ընթացիկ զուտ արժեքի հիման վրա։
Ֆինանսական հաշվետվությունների վերլուծությունը, որպես կանոն, կատարվում է էլեկտրոնային աղյուսակներում և ամփոփվում տարբեր ձևաչափերով։
Ֆինանսական հաշվետվությունների վերաձևակերպում
Ֆինանսական արդյունքների վերաձևակերպումը որոշակի նպատակով նախկինում հրապարակված ֆինանսական արդյունքների մասին հաշվետվության փոփոխության և վերաթողարկման գործողությունն է ։
Ներդրողներին անհրաժեշտ է հասկանալ ընկերության՝ շահույթ գեներացնելու կարողությունը։ Սա, ներգրավված կապիտալի ծավալի և այլ ֆինանսական գործակիցների նկատմամբ շահույթի աճի տեմպի հետ միասին, կազմում է ընկերության արժեքի վերլուծության կարևոր մասը։ Վերլուծաբանները կարող են փոփոխել («վերաձևակերպել») ֆինանսական հաշվետվությունները, ճշգրտելով նախնական ենթադրությունները, որոնք կօգնեն այս հաշվարկներին։ Օրինակ, գործառնական վարձակալությունը (դիտվում է որպես վարձակալական գործարք) կարող է վերափոխվել կապիտալի վարձակալության (նշելով սեփականության իրավունքը)՝ ավելացնելով ակտիվները և պարտավորությունները հաշվեկշռին։ Դա ազդում է ֆինանսական հաշվետվությունների ցուցանիշների վրա ։
Վերաձևակերպումը հայտնի է նաև որպես հաշիվների կարգավորում ։
Հավաստագրեր
Ֆինանսական վերլուծաբանները, որպես կանոն, ֆինանսական և հաշվապահական կրթություն ունեն  բակալավրիատի կամ մագիստրատուրայի մակարդակով։ Անձը կարող է ֆինանսական վերլուծաբանի որակավորում ստանալ մի շարք բարդ քննություններ հանձնելու միջոցով։
Տես նաև
Հաշվապահական հաշվետվություն
Գործարարների միություններ
Կատեգորիա:Ֆինանսական ծառայություններ Կատեգորիա:Հաշվապահական հաշվետվություն Կատեգորիա:Հաշվապահական հաշվեկշիռ Կատեգորիա:Ֆինանստնտեսական վերլուծություն
Զարգացում
Զարգացում, շարժման բարձրագույն տեսակը բնորոշվում է ստորինից (պարզից) բարձրը (բարդը), հին որակից նոր որակը օրինաչափ անցումով։ Զարգացումը կեցության ու ճանաչողության համընդհանուր ու հիմնարար հատկություններից է։ Այն օբյեկտների կառուցվածքի ու կազմության այնպիսի փոփոխություն է, որի հետևանքով առաջանում է որակական նոր վիճակ։ Զարգացումը դրսևորվում է էվոլյուցիայի և հեղափոխության ձևով։ Ամբողջությամբ վերցրած, զարգացումը ունի առաջադիմակաև ուղղվածություն, այն «վերընթաց պարուրաձև շարժում է», որն առանձին դեպքերում բովանդակում է նաև նահանջ, հետադիմություն։ Զարգացման վերաբերյալ առկա են սկզբունքորեն ծայրահեղ ըմբռնումներ՝ մետաֆիզիկական և դիալեկտիկական։ Անօրգանական ու կենդանական աշխարհի, հասարակության ու իմացության զարգացման օրինաչափությունները բացահայտվում են դիալեկտիկական մատերիալիզմի համակարգում։
Կատեգորիա:Փիլիսոփայական տերմինաբանություն Կատեգորիա:Հասարակագիտություն Կատեգորիա:Տնտեսագիտական տերմիններ Կատեգորիա:Պատմության փիլիսոփայություն
Հուլիսի 19
Հուլիսի 19, տարվա 200-րդ (նահանջ տարիներին՝ 201-րդ) օրն է։
Ուփլիսցիխե (Գորիի շրջան)
Ուփլիսցիխե (უფლისციხე), գյուղ Վրաստանում։ Գտնվում է Շիդա Քարթլի մարզի Գորիի շրջանում ։
Դիրք
Գտնվում է ծովի մակարդակից 560 մետր բարձրության վրա։ Շրջկենտրոն Գորիից հեռու է 8 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 641 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Գորիի շրջան
(431) Նեֆելե
Միջին հեռավորությունը Արեգակից կազմում է 3,136191 ա. մ., առավելագույնը մոտենում է 2,5969 ա. մ. հեռավորության վրա և հեռանում 3,6754 ա. մ., իսկ Երկրի ուղեծրին Նեֆելե աստերոիդը նվազագույնը մոտենում է 1,5861 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 2028,63 երկրային օրվա ընթացքում, իր ուղեծրով շարժվելով միջինում 0,17746 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,83° անկյուն։
Նեֆելե աստերոիդը պատկանում է Ֆեմիսի աստերոիդների ընտանիքին, որի մեջ ներառված են այս պահին հայտնի 535 անդամներ։ Ընտանիքի ներքին սահմանը անցնում է 3,08 ա. մ., իսկ արտաքին սահմանը՝ 3,24 ա. մ. հեռավորության վրա։ Ըստ Տոլենի սպեկտրալ դասակարգման պատկանում է B դասին ։
Արտաքին հղումներ
Կատեգորիա:Աստերոիդների դաս B Կատեգորիա:Ֆեմիսի ընտանիքի աստերոիդներ Կատեգորիա:1897 թվականին հայտնաբերված աստղագիտական մարմիններ Կատեգորիա:Օգյուստ Շառլուայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Լուիս Դոմինգիս
Լուիս Դոմինգիս (Luís Domingues), համայնք Բրազիլիայի Հյուսիսարևելյան տարածաշրջանում՝ Մարանիան նահանգի կազմում։ Գտնվում է Մարանիան նահանգի արևելյան մարզում։ Մտնում է Գուրուպի գավառի կազմի մեջ։ Բնակչությունը կազմում է 6.984 մարդ՝ 2020 թվականի տվյալներով ։ Գրավում է 466,762 կմ2 տարածք։ Բնակչության խտությունը՝ 12,2 մարդ/կմ²։
Կոնկամարիզե
Կոնկամարիզե  (Concamarise), կոմունա Իտալիայում, գտնվում է Վենետո մարզում՝ Վերոնա գավառում ։ Բնակչությունը կազմում է 1040 մարդ։ Խտությունը կազմում է 132 մարդ/կմ²։ Տարածքը` 8 կմ²։ Փոստային ինդեքս` 37050։ Հեռախոսային կոդ՝ 0442։
Ժողովրդագրություն
'''Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Քիմիական կինետիկա
'''
Քիմիական կինետիկա, ֆիզիկական քիմիայի բաժիններից մեկը, որն ուսումնասիրում է քիմիական պրոցեսների արագությունները։ Քիմիական կինետիկան զբաղվում է ռեակցիայի մեխանիզմների և անցումային վիճակների ուսումնասիրությամբ, գնահատում է տարբեր գործոնների ազդեցությունը քիմիական ռեակցիայի արագության և ելքի վրա, ինչպես նաև կառուցում է մաթեմատիկական մոդելներ, որոնք բնութագրում են քիմիական ռեակցիաների ընթացքի օրինաչափությունները ։ 1864 թվականին երկու նորվեգացի քիմիկոսներ սկիզբ դրեցին քիմիական կինետիկայի զարգացմանը. նրանք ձևակերպեցին զանգվածների ազդման օրենքը, ըստ որի ռեակցիայի արագությունը ուղիղ համեմատական է ելանյութերի կոնցենտրացիաներին։
Քիմիական կինետիկան զբաղվում է ռեակցիաների արագությունների փորձնական որոշմամբ, որից էլ որոշվում է ռեակցիայի արագության կինետիկական հավասարումը և ռեակցիայի արագության հաստատունը։ Համեմատաբար պարզ տեսք ունեն զրոյական կարգի ռեակցիաների կինետիկական հավասարումները, որոնց համար ռեակցիայի արագությունը կախված չէ սկզբնանյութերի կոնցենտրացիաներից։ Լիմիտավորող փուլը որոշում է ռեակցիայի կինետիկան։ Առաջին կարգի ռեակցիաների համար կարելի է օգտագործել քվազիստացիոնառության սկզբունքը, որը կարող է պարզեցնել կինետիկական հավասարում։ Ռեակցիայի ակտիվացման էներգիան փորձնականորեն որոշվում է Էյրինգի և Արենիուսի հավասարումներով։
Ելանյութերի բնույթ
Կախված փոխազդող նյութերի բնույթից ռեակցիայի արագությունները տարբերվում են։ Օրինակ՝ թթու/հիմք, աղերի առաջացման և իոնափոխանակման ռեակցիաները արագ են ընթանում, իսկ մեծ մոլեկուլների միջև կովալենտ կապերի առաջացման ռեակցիաները ընթանում են շատ դանդաղ։ Մոլեկուլում կապերի բնույթն ու ամրությունը էապես ազդում են ռեակցիայի արագության վրա։
Ֆիզիկական վիճակ
Ելանյութերի ֆիզիկական վիճակը (պինդ, հեղուկ կամ գազ) ևս ազդում է քիմիական ռեակցիայի արագության վրա։ Եթե ելանյութերը գտնվում են նույն ֆազում, ինչպես օրինակ ջրային լուծույթում, ապա ջերմային շարժումներ բերում ենք այդ մոլեկուլների բախմանը։ Եթե ելանյութերը գտնվում են տարբեր ֆազերում, ապա ռեակցիան սահմանափակված է այդ ֆազերը իրարից բաժանող տեղամասով։ Նմանատաիպ ռեակցիաները մինչև վերջ տանելու համար անհրաժեշտ է լինում ինտենսիվ թափահարել և խառնել լուծույթը (պինդ-հեղուկ ռեակցիայի համար)։
Կոնցենտրացիա
Ռեակցիաները տեղի են ունենում ելանյութերի մոլեկուլների բախումների հետևանքով։ Այդ բախումների հաճախությունը կախված է նրանց կոնցենտրացիայից։ Որքան կոնցենտրացիան մեծ լինի, անյքան ավելի հավանական կլինի մոլեկուլների բախումը տարածության մեջ։ Այսպիսով ելանյութերի կոնցենտրացիայի մեծացումը բերում է ռեակցիայի արագության մեծացմանը, իսկ կոնցենտրացիայի իջեցումը բերում է հակառակ ազդեցությանը։ Օրինակ՝ այրման ռեակցաիները, որոնք տեղի են ունենում օդում (21% թթվածին), կընթանան ավելի բուռն մաքուր թթվածնում։
Ճնշում
Գազային ռեակցիայում ճնշումը մեծացնելիս ելանյութերի բախումների հաճախությունը կմեծանա և ռեակցիան կընթանա ավելի արագ։ Պատճառն այն է, որ գազի ակտիվությունը ուղիղ համեմատական է գազի պարցիալ ճնշմանը։
Բացի այդ, ճնշման փոփոխության հետևանքով հնարավոր է նաև ռեակցիայի արագության գործակիցների փոփոխությունը։ Եթե իներտ գազ ավելացվի բարձրաջերմաստիճանային գազային ֆազում ընթացող ռեակցիոն խառնուրդին, ապա հնարավոր է ռեակցիայի արագության գործակիցների և վերջանյութերի փոփոխություն։ Այսպիսի ազդեցությունը կոչվում է քիմիական ակտիվացում։ Սա բացատրվում է այն հանգամանքով, որ էքզոթերմ և էնդոթերմ ռեակցիաները ընթանում են ավելի արագ, քան ջերմափոխանակությունը, որի հետևանքով ռեակցվող մոլեկուլները ձեռք են բերում ոչ ջերմային էներգիայի բաշխում (ոչ Բոլցմանյան բաշխում)։ Մեծացնելով ճնշումը, մեծանում է համակարգի և ռեակցվող նյութերի ջերմափոխանակությունը, որը նվազեցնում է այս ազդեցությունը։
Կոնդենսված ֆազերի մասնակցությամբ ռեակցիաներում համակարգի ճնշումը ևս ազդեցություն է ունենում։ Այդպիսի ազդեցությունները ուսումնասիրում են օգտագործելով ադամանդով լցված սալաքարեր։
Ռեակցիայի կինետիկան կարող է ուսումնասիրվել նաև ճնշման ցատկի միջոցով։ Այս մեթոդով կատարվում են ճնշման արագ փոփոխություններ և դիտում են հավասարակշռային համակարգին վերադառնալու ռելաքսացիայի ժամանակը։
Քիմիական ռեակցիայի կարգը
Քիմիական ռեակցիայի կարգը ըստ տվյալ նյութի ցույց է տալիս ռեակցիայի կինետիկական հավասարման մեջ տվյալ նյութի կոնցենտրացիայի ցուցիչը։
Զրոյական կարգի ռեակցիաներ
Կինետիկական հավասարումն ունի հետևյալ տեսքը
Զրոյական կարգի ռեակցիայի արագությունը կախված չէ ժամանակից, ելանյութերի կոնցենտրացիաներից և հաստատուն մեծություն է։ Զրոյական կարգի ռեակցիաներ բնորոշ են հետերոգեն ռեակցիաներին այն դեպքում, երբ ֆազերի բաժանման մակերևույթին ելանյութերի դիֆուզիայի արագությունը ավելի մեծ է, քան նրանց քիմիական փոխարկման արագությունը։
Առաջին կարգի ռեակցիաներ
Կինետիկական հավասարումն ունի հետևյալ տեսքը
Ռեակցիայի արագության հաստատունը որոշվում է գրաֆիկական ճանապարհով
Կիսատրոհման պարբերությունը որոշվում է հետևյալ բանաձևով
Առաջին կարգի ռեակցիաներ են միջուկային ռեակցիաները։
Երկրորդ կարգի ռեակցիներ
Կինետիկական հավասարումն ունի հետևյալ տեսքը
կամ
Առաջին դեպքում ռեակցիայի արագությունը որոշվում է հետևյալ հավասարումով
Հավասարման գծային տեսքը
Ռեակցիայի արագության հաստատունը որոշվում է ինչպես գրաֆիկական, այնպես էլ հաշվարկային ճանապարհով
Երկրորդ դեպքի համար ռեակցիայի արագության հաստատունը որոշվում է հետևյալ հավասարումով
Կիսատրոհման պարբերությունը որոշվում է հետևյալ բանաձևով (հավասար կոնցենտրացիաներով ելանյութ(եր) ի դեպքում)
Արտաքին հղումներ
Կատեգորիա:Քիմիական կինետիկա Կատեգորիա:Ֆիզիկական քիմիա Կատեգորիա:Քիմիական ռեակցիաներ
ՀՀ ռազմաօդային ուժեր
Հայաստանի ռազմաօդային ուժեր, կազմում են Հայաստանի զինված ուժերի բաղկացուցիչ մասը։
Պատմություն
Չնայած Հայաստանը անկախ Հայկական ռազմական ուժեր հիմնելու աշխատանքները սկսել էր դեռևս վաղ 1989 թվականին, սակայն ռեսուրսների, համապատասխան վերապատրաստված անձնակազմի և օգտակար ենթակառուցվածքի բացակայության պատճառով ռազմաօդային ուժերի ստեղծումը կառավարություն հետաձգեց մինչ 1992 թվականի օգոստոսը և գործողությունները սկսեց հոկտեմբերին ։
Համաձայն Եվրոպայում սովորական զինվորական ուժերի մասին պայմանագրի, 1992 թվականի դեկտեմբերի դեկլարացիայի Հայաստանը նախկին ԽՍՀ-ից ժառանգել է միայն երեք գործող ռազմական ինքնաթիռներ և 13 ռազմական ուղղաթիռներ Հակաօդային պաշտպանություն զորատեսակի մասնաբաժնից ։
Բազավորման կետեր
Ըստ արտասահմանյան մամուլում առկա տեղեկությունների՝ Հայաստանն ունի ռազմաօդային ուժերի երկու հատուկ մասնագիտացված բազա՝ Գյումրիում և Երևանում։
Ալեքսանդր Տատարենկո
Ալեքսանդր Տատարենկո (Александр Александрович Татаренко, ), խորհրդային նկարիչ, գեղանկարիչ, բեմանկարիչ, Լենինգրադի նկարիչների միության անդամ ։
ՀՀ ռազմաօդային ուժեր
Տեխնիկա և սպառազինություն
Ըստ Լոնդոնի «Ռազմավարական հետազոտությունների միջազգային հաստատության» (IISS The Military Balance - International Institute for Strategic Studies) ամենամյա տեղեկագրքի տվյալների՝ 2020 թվականի դրությամբ Հայաստանի Ռազմաօդային ուժերը իրենց տրամադրության ներքո ունեցել են հետևյալ սպառազինությունն ու տեխնիկան. ՀՕՊ-ի մնացած սպառազինությունը Հայաստանի ցամաքային զորքերի կազմում է։
Ալեքսանդր Տատարենկո
Կենսագրություն
Ալեքսանդր Տատարենկոն ծնվել է 1925 թվականի հոկտեմբերի 5-ին, Ուկրաինական Խորհրդային Սոցիալիստական Հանրապետության Նիկոլաևի մարզի Օչակով քաղաքում՝ ռազմանավաստու ընտանիքում։ 1942 թվականին գործուղվել է Բաքվի զենիթային ուսումնարան, որտեղ մինչև դասընթացի ավարտը որպես զենիթային հրանոթի հրամանատար տեղափոխվել է Ստալինգրադ։ Մասնակցել է մարտերի, որտեղ էլ վիրավորվել է։ Բուժումից հետո զորակոչվել է ճակատ։ Սկզբում ծառայել է Կասպից ծովի մոտակայքում, այնուհետև 1944-1950 թվականներից ծառայել է Լենինգրադում ։
1950 թվականին Տատարենկոն ընդունվել է Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտի ճարտարապետության ֆակուլտետ, այնուհետև տեղափոխվել է Սանկտ Պետերբուրգի Շտիգլիցի անվան գեղարվեստաարդյունաբերական ակադեմիայի որմնանկարչության ֆակուլտետ։ Սովորել է Ստեփան Պրիվիդենցևի, Իվան Ստեպաշկինի, Պյոտր Բուչկինի և Կիրիլ Յոհանսենի մոտ։ 1955 թվականին ավարտել է Սանկտ Պետերբուրգի Շտիգլիցի անվան գեղարվեստաարդյունաբերական ակադեմիան` որպես դիպլոմային աշխատանք ներկայացնելով «Երիտասարդական կառնավալը Բուխարեստում» թեմայով եռապատկեր-պաննոյի էսքիզը։
ՀՀ ռազմաօդային ուժեր
ՍՈՒ-25 ինքնաթիռի կործանում (2018)
2018 թվականի դեկտեմբերի 4-ին, ժամը 10.20-ի սահմաններում Հայաստանի Շիրակի մարզի Մարալիկի տարածաշրջանի Քարաբերդ բնակավայրի հարևանությամբ կործանվել է ուսումնամարզական թռիչք իրականացնող Հայաստանի զինված ուժերի ՍՈՒ-25 մարտական ինքնաթիռը։ Ավիապատահարի հետևանքով զոհվել են 1-ին կարգի օդաչու, փոխգնդապետ Արմեն Սլավիկի Բաբայանը և 3-րդ կարգի օդաչու, մայոր Մովսես Գևորգի Մանուկյանը ։
Ծանոթագրություններ
Կատեգորիա:ՀՀ ԶՈՒ զորատեսակներ Կատեգորիա:Ռազմաօդային ուժեր Կատեգորիա:Զինված ուժեր Կատեգորիա:1992 հիմնադրումներ Հայաստանում
Ալեքսանդր Տատարենկո
Կենսագրություն
1960 թվականից մասնակցել է ցուցահանդեսների` ցուցադրելով իր աշխատանքները Լենինգրադի կերպարվեստի առաջատար վարպետների աշխատանքների հետ։ Նկարել է քաղաքային և լանդշաֆտային բնանկարներ, դիմանկարներ, ժանրային կոմպոզիցիաներ և բնորդային էտյուդներ։ Զբաղվել է հաստոցային և մոնումենտալ գեղանկարչությամբ և ռեստավրացիայով։ Դասավանդել է Սանկտ Պետերբուրգի Շտիգլիցի անվան գեղարվեստաարդյունաբերական ակադեմիայի ամբողջ գեղանկարչության ամբիոնում։ 1955 թվականին դարձել է Լենինգրադի նկարիչների միության անդամ։ 1950-60-ական թվականների պլէներային նկարչությունը, որը հիմնված էր երանգային կոլորիտի ու օդալուսային միջավայրի փոխանցման ուշադրության վրա, 1970-ականներին փոխվում է էքսպրեսիայի ուժեղացման և կերպարի դեկորատիվության, կոմպոզիցիայի և կոլորիտի պայմանականության։ Անհատական ցուցահանդեսներ է անցկացրել Լենինգրադում (1962 թվական, 1981 թվական), Օդեսայում (1963 թվական, 1982 թվական) և Լվովում (1983 թվական)։ 1989-1992 թվականներին նկարչի աշխատանքների հաջողությամբ ներկայացվել են ցուցահանդեսների և L' Ecole de Leningrad ռուսական գեղանկարչության աճուրդներին Ֆրանսիայում ։
Ալեքսանդր Տատարենկոն մահացել է 1999 թվականի դեկտեմբերի 1-ին, Սանկտ Պետերբուրգում՝ 75 տարեկան հասակում։ Ալեքսանդր Տատարենկոյի ստեղծագործությունները պահվում են Ռուսաստանի, Գերմանիայի, Մեծ Բրիտանիայի, Ամերիկայի Միացյալ Նահանգների, Ֆինլանդիայի և այլ երկրների թանգարաններում և մասնավոր հավաքածուներում։
Արտաքին հղումներ
Կատեգորիա:Խորհրդային նկարիչներ Կատեգորիա:Սանկտ Պետերբուրգի նկարիչների միության անդամներ Կատեգորիա:Ռուս բնանկարիչներ Կատեգորիա:Ռուս նկարիչներ Կատեգորիա:Հայրենական պատերազմի 2-րդ աստիճանի շքանշանակիրներ Կատեգորիա:ԽՍՀՄ նկարիչների միության անդամներ
Հերմիպպե (արբանյակ)
Հերմիպպեն ունի մոտ 4 կմ տրամագիծ, և պտտվում է Յուպիտերի շուրջ միջինում 21 131 000 միլիոն կմ հեռավորության վրա, 633,9 օրվա ընթացքում ։ Արբանյակի ուղեծրի թեքումը կազմում է 150,7° խավարածրի հարթության նկատմամբ (149° Յուպիտերի հասարակածի նկատմամբ), իսկ էքսցենտրիսիտետը 0,210 է ։
Արբանյակի անունը տրվել է 2003 թվականի օգոստոսին, այն անվանվել է Հունական դիցաբանության աստված Զևսի սիրուհի Հերմիպպեի անունով ։
Ծանոթագրություններ
Կատեգորիա:Յուպիտերի արբանյակներ Կատեգորիա:Անկանոն արբանյակներ
Ռոբերտ Ֆլյուքս
Ռոբերտ Ֆլյուքս, գերմանացի երաժիշտ, Oomph! ռոք-խմբի բաս-կիթառահար։
Ֆլյուքսը ծնվել է Գերմանիայի Զալցգիթեր-Լեբենշթեդտ քաղաքում։ Երբ նա 11 տարեկան էր, նրա ընտանիքը տեղափոխվում է Վոլֆսբուրգ։ Դպրոցում սկսում է սպորտով և երաժշտությամբ պարապել, 14 տարեկանից սկսում է դասական կիթառի պարապմունքների հաճախել։ 16 տարեկան հասակում գնում է իր առաջին կիթառը, և սկսում նվագել դպրոցական խմբերում։ 1989 թվականին Վոլֆսբուրգի Ինդի-փառատոնի ընթացքում ծանոթանում է Դերոի ու Քրեփի հետ։ Հետագայում երեքով ստեղծում են Oomph! խումբը։
Կատեգորիա:Oomph! Կատեգորիա:Գերմանիայի ռոք երաժիշտներ Կատեգորիա:1967 ծնունդներ
Ագրոէկոլոգիա
Ագրոէկոլոգիա, գյուղատնտեսական էկոհամակարգերի էկոլոգիա, գիտություն մշակաբույսերի, դրանց ագրոկենսահամակեցությունների և շրջակա միջավայրի փոխհարաբերությունների մասին։ Ուսումնասիրում է ագրոկենսահամակեցության օրգանիզմների միջև հաստատվող կապերը, անմիջական փոխազդեցությունները, դրանց առանձնահատկությունները, կենսահարույց և ոչ կենսահարույց գործոնների ազդեցությունը մշակաբույսերի կենսունակության ու բերքատվության վրա, նաև ագրոկենսահամակեցության կառուցվածքը, տեսակները և շարժը։ Ագրոկենսահամակեցության կենսաբանական և էկոլոգիական մշակաբույսերի բերքատվության բարձրացման նպատակով օրինաչափությունների հիման վրա ագրոէկոլոգիան մշակում է գյուղատնտեսական նորագույն տեխնոլոգիաներ (կաթիլային ոռոգում, գենետիկական ճարտարագիտություն, բույսերի կենսաբանական պաշտպանություն, խառը երկրագործություն և այլն)։
Կատեգորիա:Ագրոէկոլոգիա Կատեգորիա:Գյուղատնտեսություն
Աղասար (լեռ)
Աղասար, Դուջդաղ, լեռ Ադրբեջանի Օրդուբադի շրջանում (հյուսիս-արևմտյան մասում), Զանգեզուրի լեռնաշղթայում, Ներքին Ագուլիս գյուղի մոտ ։ Լերկ է ու բուսականությամբ զուրկ։ Գտնվում է Գինդար լեռից մոտ 2 կմ հարավ։ Ծովի մակարդակից ունի մոտ 1260 մետր բարձրություն։ Լեռնաշղթան ձգվում է մինչև Նունիս գյուղի լեռնախմբերը։ Այս լեռան փեշին է գտնվում Ագուլիսի Մեծ Աստվածածին վանքի համալիրը ։
Ծանոթագրություններ
Կատեգորիա:Նախիջևանի լեռներ Կատեգորիա:Օրդուբադի շրջան
Եգոր Կրիդ
Եգոր Կրիդ (Егор Николаевич Булаткин, ), ռուս երգիչ, կոմպոզիտոր, պոետ։ Կարիերան սկսել է 2011 թվականին։ Արդեն 2012 թվականին սկսել է համագործակցել Black Star Inc.-ի հետ։ 2015 թվականի ապրիլին թողարկել է իր առաջին ալբոմը՝ «Холостяк»։ 2019 թվականին դադարեցրել է համագործակցությունը Black Star Inc.-ի հետ։
Վաղ կարիերա
2011 թվականին համացանցից օգտվողները տեսան նրա առաջին տեսահոլովակը՝ «Սեր ցանցում», որը նա նկարահանել է ինքնուրույն։ 2012 թվականին նա հաղթել է «Վ Կոնտակտե կայքի աստղը՝ 5րդ ալիք» մրցույթում՝ «Լավագույն հիփ-հոփ ծրագիր» անվանակարգում, որից հետո հանդես եկավ իր «Ներշնչանք» երգով, Սանկտ Պետերբուրգում՝ «Օկտյաբրսկի» համերգային սրահում ։
Հանրաճանաչություն և առաջին ալբոմ
2014 թվականին նա թողարկում է «Самая самая» սինգլը, որն զբաղեցնում է երաժշտական հիթշքերթների և թոփ 10-երի առաջին հորիզոնականները։ Ներկայումս այն YouTube-ում ունի 30 միլիոն դիտում ։ 2015 թվականի ապրիլի 2-ին թողարկեց իր առաջին ստուդիական ալբոմը «Холостяк»: Այն ներառում է շատ երգեր և հիթեր։ Նրա նոր հիթն է «Невеста»-ն։ 2015 թվականի ապրիլի 2-ին նա մասնակցել է Europa Plus LIVE 2015 փառատոնին ։
2015 թվականի դեկտեմբերի 31-ին «Самая самая» երգը կատարել է «Ամանորյա գիշերը առաջինում» ծրագրի ժամանակ։
2016 թվականի հունվարի 1-ին «Ամանորյա Կապույտ Լույս 2016-ում» երգել է «Самая самая» երգի ռեմիքսը և «Հույս» երգը Իոսիֆ Կոբզոնի հետ համատեղ։ Խոսելով հեռուստատեսությամբ, Եգորը ստացել է հանրաճանություն, որ նման ճանաչություն նախկինում որևէ երգիչ չի ունեցել։
2016 թվականի մարտի 26-ից Եգոր Կրիդին չեն թույլատրում Ուկրաինայի տարածք ։ Պատճառը այն է, որ մուտք գործելու համար մերժում ստանալուց հետո երգիչը սկսել է վաճառել տոմսեր Ղրիմի համերգների համար, որը պետք է տեղի ունենար ապրիլի 22-ին և մայիսի 1-ին։ Բացի այդ 2015 թվականին նա համերգ էր ունեցել թերակղզու տարածքում։
Սինգլներ
«Что они знают?» ալբոմի մեջ ներառված երգեր
«58» ալբոմի մեջ ներառված երգեր
Արտաքին հղումներ
Կատեգորիա:«Ոսկե գրամաֆոն» մրցանակի դափնեկիրներ Կատեգորիա:21-րդ դարի երգիչներ
Լունանո
Լունանո (Lunano), կոմունա Իտալիայում, գտնվում է Մարկե շրջանում՝ Պեզարո է Ուրբինո պրովինցիայում։ Բնակչությունը կազմում է 1450 մարդ (2008 թվականի տվյալներով), բնակչության խտությունը՝ 99 մարդ/կմ²։ Տարածքը կազմում է 15 կմ²։ Փոստային ինդեքս՝ 61020։ Հեռախոսային կոդ՝ 0772։
Ժողովրդագրություն
Բնակչության գրաֆիկը.
Արտաքին հղումներ
Կատեգորիա:Իտալիայի քաղաքներ
Շևչենկո Պերվոե
Շևչենկո Պերվոե (Шевченко Перше), գյուղ Ուկրաինայի Դոնեցկի մարզի Կրասնոարմեյսկիում։
2001 թվականի տվյալներով Շևչենկո Պերվոե գյուղում բնակվում էր 44 մարդ։
Կոմսի ավերակներում (ֆիլմ)
Գլխավոր դերի փորձերին մասնակցել է Նիկոլայ Բուռլյաևը։
Սյուժե
Ռուսաստանի քաղաքացիական պատերազմի ժամանակ Դերգաչը կորցրել է իր ծնողներին և տարիներ անց ընկել ավազակների ազդեցության տակ՝ փնտրելով գանձ, որը թաքնված էր կալվածքի ավերակներում, որը պատկանել էր հանգուցյալ կոմսին՝ նրանցից մեկի հորը։ Տղան իր ընկերների՝ գրեթե հասակակիցներ Յաշկայի և Վալկայի հետ (նրանք մի փոքր ավելի երիտասարդ են) դիմակայում է ավազակներին՝ ի վերջո օգնելով չեկիստներին չեզոքացնել նրանց։
Գրականություն
Կատեգորիա:Խորհրդային ֆիլմեր Կատեգորիա:«Մոսֆիլմ» ստուդիայի ֆիլմեր Կատեգորիա:1958 ֆիլմեր Կատեգորիա:Խորհրդային սև-սպիտակ ֆիլմեր Կատեգորիա:Ռուսերեն ֆիլմեր Կատեգորիա:Խորհրդային արկածային ֆիլմեր Կատեգորիա:Բնօրինակում անաղբյուր հոդվածներ
(8865) Յակիմո
(8865) Յակիմո (Yakiimo), աստերոիդ աստերոիդների հիմնական գոտում։ Հայտնաբերվել է 1992 թվականի հունվարի 1-ին Ակիրա Նատորիի և Տակեշի Ուրատայի կողմից Յակիիմոյում ։
Միջին հեռավորությունը Արեգակից կազմում է 3,014847 ա. մ., առավելագույնը մոտենում է 2,3213 ա. մ. հեռավորության վրա և հեռանում 3,7084 ա. մ. ։ Արեգակի շուրջ մեկ ամբողջական պտույտ է կատարում 1912,04 երկրային օրվա ընթացքում, իր ուղեծրով շարժվելով միջինում 0,188281 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,88° անկյուն։
Արտաքին հղումներ
Կատեգորիա:1992 թվականին հայտնաբերված աստղագիտական մարմիններ Կատեգորիա:Ակիրա Նատորիի կողմից հայտնաբերված աստերոիդներ Կատեգորիա:Տակեշի Ուրատայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Հուլիսի 20
Հուլիսի 20, տարվա 201-րդ (նահանջ տարիներին՝ 202-րդ) օրն է։
Ֆրիդրիխսհամյան դարպասներ
Ֆրիդրիխսհամյան դարպասներ, Վիբորգ քաղաքի դարպասները համարվում են Աննենսկիե ամրությունների չորս պահպանված ամրոցային դարպասներից մեկը։ Շինությունը, որը կառուցվել է 18-րդ դարի կեսերին՝ ռուսական կլասիցիզմ ոճով համարվում է Վիբորգի ամրոցի պաշտպանական համալիրի մաս և ընդգրկված է ճարտարապետական հուշարձանների ցանկում։
Պատմություն
1730-1750-ական թվականներին, Վիբորգը հյուսիսարևմտյան կողմից պաշտպանելու համար, գեներալ Ալֆերի Կուլոնի նախագծով կառուցվում է Կորոնո-Սանկտ Աննայի ամրոցը, որը կիսաօղակով պարփակում էր Վիբորգի ամրոցի դիմաց գտնվող առափնյա տարածքը։ Այդ ժամանակից ի վեր քաղաքից դեպի արևմուտք ամբողջ երթևեկությունն իրականացվում էր Ֆրիդրիխսհամի դարպասով՝ երկրորդ և երրորդ ամրոցների միջև։ Դարպասից բերդի երկրորդ ճակատի միջնապատնեշը կտրելով դեպի Ֆրիդրիխսհամ տանող ճանապարհը թմբի երկայնքով խրամատով տանում էր դեպի ռավելին։ Հետիոտններն ու սայլակառքերը կարող էին մտնել միջնապատնեշ և դուրս գալ քաղաքից միայն կամրջով  շրջանցելով Ռավելինյան դարպասները։ Այսպիսով, մինչև 19-րդ դարի երկրորդ կեսը դեպի քաղաք տանող ճանապարհը հուսալիորեն պաշտպանված էր երկակի դարպասներով և  պաշտպանական կառույցներով ։ 1865 թվականին հնացած ամրությունները կտրվեցին նոր կառուցված լայն մայրուղու միջոցով (այժմ՝ Օստրովնայա փողոց), որի արդյունքում դարպասով անցնող հին ճանապարհը դարձավ հետիոտնային (այժմ՝ Պետրովսկայա փողոց)։
Կամարակապ անցումը սալարկված էր, զարդարված ռուսական կլասիցիզմի ոճով սյունաշարի տեսքով՝ զույգ դորիական օրդերներով և հզոր անտաբլեմենտով։ Քառանկյուն հարթ որմնասյուները օգտագործվել էին  դարպասի ներքին կողմը զարդարելու համար։ Դարպասի ամբողջական պաշտոնական անվանումը՝ «Առաջին Ֆրիդրիխսհամյան», բացատրվում է նրանով, որ այն ամրոցի չորս թաղածածկ անցումներից միայն մեկն է։ Բայց քանի որ Երկրորդ Ֆրիդրիխսհամյան դարպասը (երրորդ և չորրորդ ամրությունների միջև) 20-րդ դարի առաջին կեսից ի վեր չի օգտագործվել իր նպատակային նշանակությամբ (ինչպես նաև երկրորդ ամրությունում), «առաջին» բառը  հանվել  է հանրամատչելի գրականությունից։
Կորոնո-Սանկտ Աննայի ամրոցի դարպասների պահակների  համար կառուցվել են պահականոցներ։ Աննենսկի ամրությունների տարածքում պահպանված  նման պահականոցներից միակը Ֆրիդրիխսհամի դարպասի պահականոցն է, որը կառուցվել է 1776 թվականին։
Քաղաքացիական պատերազմի ընթացքում Ֆինլանդիայի անկախության հռչակումից և գեներալ Գուստավ Մաներհայմի զորքերի կողմից Վիբորգի գրավումից հետո 1918 թվականի ապրիլին, սպիտակ ֆինները կատարեցին ռուս խաղաղ բնակչության զանգվածային գնդակահարություններ Ֆրիդրիխսգամի դարպասի մոտ գտնվող խրամատներում։ Դարպասի արտաքին կողմում գտնվող կոթողը նվիրված է գնդակահարված  հարյուրավոր քաղաքացիների հիշատակին։
Ծանոթագրություններ
Կատեգորիա:Ռուսաստանի մշակութային ժառանգության օբյեկտներ Կատեգորիա:1750 հիմնադրումներ Կատեգորիա:Վիբորգի ճարտարապետական հուշարձաններ Կատեգորիա:Կլասիցիզմի ճարտարապետություն
Ռեզանտիեռ
Ռեզանտիեռ (Rézentières), համայնք Ֆրանսիայի Օվերն մարզի Կանտալ գավառում ։
Աշխարհագրություն
Գտնվում է Փարիզ քաղաքից 420 կմ հարավ, Կլերմոն Ֆերան քաղաքից` 75 կմ հարավ, Օրիյակ քաղաքից` 60 կմ հյուսիս-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 81 աշխատունակ (15-64 տարեկան) բնակիչ, որոնցից ակտիվ էին 59-ը, իսկ ոչ ակտիվները` 22։ Ակտիվության ցուցանիշը կազմում է 72,8 %։ 59 աշխատունակ մարդկանցից աշխատել է 51 անձ (31 տղամարդ և 20 կին)։ Գործազուրկ են եղել 8 անձ (3 տղամարդ և 5 կին)։ 22 անաշխատունակներից 8-ը եղել են աշակերտներ կամ ուսանողներ, 5-ը` թոշակառուներ, իսկ 9-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Փիցեսի
Փիցեսի (ფიცესი), գյուղ Վրաստանում։ Գտնվում է Շիդա Քարթլի մարզի Գորիի շրջանում ։
Դիրք
Գտնվում է ծովի մակարդակից 1150 մետր բարձրության վրա։ Շրջկենտրոն Գորիից հեռու է 25 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 8 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Գորիի շրջան
Գևորգ Սուքիասյան
Գևորգ Խաչատուրի Սուքիասյան, գյուղատնտեսական արտադրության խորհրդային հայ կազմակերպիչ։ Սոցիալիստական աշխատանքի հերոս (1950) ։
Կենսագրություն
Գևորգ Խաչատուրի Սուքիասյանը ծնվել է 1894 թվականին Ռուսական կայսրության Երևանի գավառի Բամբակաշատ գյուղում (այժմ՝ ՀՀ Արմավիրի մարզ), աղքատ գյուղացու ընտանիքում։ 1901 թվականից Գևորգը սովորել է տեղի ծխական դպրոցում։ Չնայած սովորելու մեծ ցանկությանը, ֆինանսական ծանր պայմանների պատճառով 1905 թվականին Սուքիասյանը ստիպված է եղել թողնել դպրոցը։ 1906 թվականից բատրակություն է արել տեղի կուլակների մոտ, 1912 թվականին եղել է դարբնի աշակերտ, իսկ մինչև 1914 թվականը եղել է վարձու բանվոր մասնավոր արհեստանոցներում ։
1928 թվականին Խորհրդային Միությունում ստեղծվել են մեքենատրակտորային կայաններ (ՄՏԿ), և Սուքիասյանը դարձել է Հոկտեմբերյանի ՄՏԿ-ի տնօրեն։ Սուքիասյանը աշխատանքի սկզբնական շրջանում կապեր է հաստատել ՀԽՍՀ Հոկտեմբերյանի շրջանի կոլտնտեսությունների վարչությունների հետ։ Նրա գլխավորությամբ ավելացել են գյուղատնտեսական կուլտուրաների, մասնավորապես բամբակի մշակության մեքենայական աշխատանքների ծավալը, արտադրությունում ներդրվել են նաև առաջավոր փորձն ու գիտական ​​ժամանակակից նվաճումները։ Սուքիասյանն անձամբ եղել է կոլտնտեսություններում՝ հետևելով տրակտորային բրիգադների աշխատանքին։ Արդյունքում բրիգադները աշխատանքները կատարել էին լավագույն ագրոտեխնիկական ժամկետներում։ Գյուղատնտեսական մշակաբույսերի բերքատվությունը բարձրացնելով՝ Հոկտեմբերյանի ՄՏԿ-ի կողմից սպասարկվող կոլտնտեսությունները ռեկորդային արդյունքների են հասել։ Սուքիասյանի աշխատանքները գնահատվել են երկրի ղեկավարության կողմից, նա պարգևատրվել է Լենինի, Աշխատանքային կարմիր դրոշի և «Պատվո նշան» շքանշաններով, «Աշխատանքային արիության համար» մեդալով։ Մինչև 1949 թվականը Հոկտեմբերյանի շրջանի կոլտնտեսությունները յուրաքանչյուր հեկտար բամբակի տնկարկներից ստացել են 29 ցենտներ բերք՝ սահմանված 18 ցենտների փոխարեն։ Այսպիսով, նախատեսված պլանը գերակատարվել է 51,6%-ով։
ԽՍՀՄ Գերագույն խորհրդի Նախագահության 1950 թվականի հոկտեմբերի 16-ի հրամանագրով ոռոգելի հողերից բամբակի բարձր բերք ստանալու, կոլտնտեսությունների կողմից բոլոր տեսակի գյուղատնտեսական մթերքների մատակարարման պլանները կատարելու, 1949 թվականին ՄՏԿ-ի աշխատանքների համար բնամթերային վճարումները կատարելու 1950 թվականի բոլոր մշակաբույսերի ամբողջական պահանջի չափով գարնանացանի սերմացուով ապահովելու համար Գևորգ Խաչատուրի Սուքիասյանին շնորհվել է Սոցիալիստական աշխատանքի հերոսի կոչում՝ նրան հանձնելով Լենինի շքանշան և Մուրճ ու մանգաղ ոսկե մեդալ ։
Հետագա տարիներին Սուքիասյանի գլխավորությամբ Հոկտեմբերյանի ՄՏԿ-ն համակարգված կերպով գերակատարել է սահմանված արտադրական պլանները՝ մեծապես խնայելով գումար և վառելիք, նրա ղեկավարած ՄՏԿ-ն Հայկական ԽՍՀ առաջավոր կայաններից է եղել։ 1958 թվականին, մեքենատրակտորային կայանների լուծարումից հետո, Սուքիասյանը դարձել է նորաստեղծ Հոկտեմբերյանի վերանորոգման տեխնիկական կայանի տնօրեն։ Կայանը Սուքիասյանի ղեկավարությամբ սկսել է սպասարկել 28 կոլտնտեսություն և սովխոզ։ Արդեն յոթնամյա պլանի առաջին տարում (1959) կայանը աշխատանքի մեծ արդյունքներ է գրանցել՝ մեքենաների վերանորոգման տարեկան պլանը կատարվել է 130%-ով, հողափորման աշխատանքների պլանը՝ 363%-ով, իսկ նոր տեխնիկայի վաճառքի պլանը՝ 122%-ով։ Յոթնամյա պլանի արդյունքներով Սուքիասյանը պարգևատրվել է «Աշխատանքային արիության համար» երկրորդ մեդալով։ Հետագայում ստեղծվել է Հոկտեմբերյանի շրջանային «Գյողտեխնիկա» միավորումը, որի կառավարիչ նշանակվել է Սուքիասյանը։ Ութերորդ հնգամյա պլանի արդյունքներով աշխատանքային ձեռքբերումների համար Սուքիասյանը պարգևատրվել է Հոկտեմբերյան հեղափոխության շքանշանով։ Սուքիասյանը թոշակի է անցել 1975 թվականին։
Գևորգ Խաչատուրի Սուքիասյանը նաև ակտիվ հասարակական գործունեություն է իրականացրել, ընտրվել է ՀԽՍՀ Գերագույն խորհրդի չորս գումարումների պատգամավոր։
Արտաքին հղումներ
Կատեգորիա:Սոցիալիստական աշխատանքի հերոսներ Կատեգորիա:Հայկական ԽՍՀ Գերագույն Խորհրդի պատգամավորներ
Ագրոկենսատեխնոլոգիայի գիտական կենտրոն
ՀՀ գյուղատնտեսության նախարարության ագրոկենսատեխնոլոգիայի գիտական կենտրոն, գիտական կենտրոն ՀՀ-ում։ Կազմավորվել է 2004 թվականին՝ երկրագործության և բույսերի պաշտպանության գիտական կենտրոնի կենսատեխնոլոգիայի լաբորատորիայի հիման վրա։ Հիմնական խնդիրներն են գյուղատնտեսական և գեղազարդիչ մշակաբույսերի առողջ տնկանյութի ստացումն ու բազմացումը։ Ունի վիրուսազերծ կարտոֆիլի և բանջարաբոստանային մշակաբույսերի արտադրության, գյուղատնտեսական մշակաբույսերի ընտրասերման և սերմնաբուծության բաժիններ, խաղողի, պտղի և գեղազարդիչ մշակաբույսերի հյուսվածքային կուլտուրայի լաբորատորիա, փորձարար, հենակետ (Ատեփանավանում)։
Մշակվել են գյուղատնտեսական (կարտոֆիլ, ծխախոտ, լոլիկ, ելակ, խաղող և այլն) և գեղազարդիչ (վարդ, մեխակ, մանուշակ, լեզվաբույս, շուշան և այլն) in vitro բազմացման, դրանց պատվաստանյութի ախտահանման, բույսերի վերականգնման, վիրուսների ախտորոշման, բույսերի հարմարվողականությաև և ջերմոցներում աճեցման տեխնոլոգիաներ։ Կարտոֆիլի մի շարք շրջանացված սորտերի համար մշակվել է առողջ տնկանյութի զանգվածային ստացման արդյունավետ կենսատեխնոլոգիա, որը կարտոֆիլի էլիտային սերմնաբուծության հիմքն է։
Կատեգորիա:Գիտությունը Հայաստանում
Ստեփան Աստուրյան
Ստեփան Աստուրյան (Stephan H. Astourian, ), պատմաբան, քաղաքագետ և Կալիֆորնիայի Բերքլիի համալսարանի Հայագիտական ծրագրի տնօրեն և պատմության դոցենտ պրոֆեսոր մինչև 2022 թվականի հուլիսը ։
Կենսագրություն
Սորբոնում ուսանելուց հետո պրոֆեսոր Աստուրյանը ուսումը շարունակել է ԱՄՆ-ում և Ph.D. կոչում ստացել Լոս Անջելեսի Կալիֆոռնիայի համալսարանում (UCLA) ժամանակակից հայագիտության ոլորտում ։
Բերկլի համալսարան
Պրոֆեսոր Աստուրյանը ժամանել է Սան Ֆրանցիսկո ծովախորշ 1998 թվականին՝ որպես մեկ տարվա հրավիրյալ պրոֆեսոր Բերկլիի Կալիֆորնյան համասարանի Սլավոնական և Արևելյան Եվրոպայի հետազոտությունների կենտրոնում: Իր քրտնաջան աշխատանքի և նվիրումի շնորհիվ մեկ տարվա պաշտոնը վերածվել է լիարժեք ակադեմիական հայագիտական ծրագրի: Որպես գործադիր տնօրեն՝ պրոֆեսոր Աստուրյանը մշակել է համապարփակ ծրագիր, որն առաջարկում է երկու կիսամյակ պատմության ուսումնասիրության դասընթաց, հայոց լեզվի և գրականության դասընթացներ, ինչպես նաև մի քանի սեմինարներ բակալավրիատի և ասպիրանտների համար։ Ծրագիրը ներառել է դասախոսություններ, ակադեմիական կոնֆերանսներ, սիմպոզիումներ և հրապարակախոսական ելույթներ, որոնք կազմակերպվել կամ մատուցվել են պրոֆեսոր Աստուրյանի կողմից ։
Աստուրյանի դասերն ընդգրկել են այնպիսի թեմաներ, ինչպիսիք են սփյուռքը, Կովկասի երկրները ժամանակակից դարաշրջանում, համեմատական ցեղասպանությունը և էթնիկ հակամարտությունները։ Այս դասընթացները հատկապես գրավել են հայ ուսանողներին, ովքեր հետաքրքրված են ավելին իմանալու սեփական պատմության և ժառանգության մասին։
Նրա աջակցությամբ և առաջնորդությամբ հայ շրջանավարտների մասնաճյուղը հավաքել է մոտավորապես 3,8 միլիոն դոլար, որը թույլ է տվել 2016 թվականին հայանպաստ գործունեության մեջ ներգրավել իր գործընկերոջը՝ Միռնա Դուզջյանին։ Դուզջյանը դասավանդում է հայոց լեզվի, գրականության և մշակույթի դասընթացներ, ներառյալ հայկական և եվրոպական դրամատուրգիայի դասեր, ինչպես նաև Հայոց ցեղասպանության ներկայացում ֆիլմերում։
Բացի այդ, այս միջոցները նորաստեղծ բաժնին հնարավորություն են տվել առաջարկել կրթաթոշակներ, կազմակերպել կոնֆերանսներ, և հոգալ ընթացիկ ծախսերը։
2022 թվականի հուլիսին Աստուրյանն անցել է թոշակի Հայագիտական ծրագրի տնօրենի և պատմության դոցենտ պրոֆեսորի պաշտոնից։
Մատենագրություն
Ստեփան Հ. Աստուրյանի ամենահեղինակավոր գործերն են.
«Թուրքիան անցած դարի ընթացքում զգալի վերափոխումների միջով է անցել՝ Օսմանյան կայսրությունից և երիտթուրքերի ժամանակներից մինչև այսօրվա Հանրապետություն, բայց ամբողջ ընթացքում ցույց է տվել անհանգստացնող շարունակականություն զանգվածային բռնությունների խրախուսման և տարածման մեջ։ Մասնավորապես, մահմեդական-թուրքական ինքնության կառուցումը մասամբ ձեռք է բերվել «ներքին թշնամիներ» մատնանշելու միջոցով, որոնց դեմ կարելի է ուղղել հասարակական ատելությունը։ Այս հատորում ներկայացված է դեպքերի լայն շրջանակ և պատմագիտական մտորումներ թուրքական պատմության մեջ նման բռնության տագնապալի կրկնության վերաբերյալ, քանի որ 19-րդ դարից մինչև այսօր տարբեր էթնիկ-կրոնական խմբերի դեմ կատարվող վայրագություններն առաջացրել են ազգի ինքնագնահատական»։
Այս հոդվածը վերլուծում է իրադրությունը Հայաստանում նախագահ Լևոն Տեր-Պետրոսյանի իշխանության օրոք 1990-ականներին և 1998 թվականին վարչապետ Ռոբերտ Քոչարյանին անցնելու ժամանակ։ Այն հիմնականում անդրադառնում է Տեր-Պետրոսյանի տապալման և նրա հարկադիր հրաժարականի հիմքում ընկած պատճառներին՝ կենտրոնանալով երկրի տնտեսության, գաղափարական գործոնների, քաղաքացիության և սփյուռքի և պրագմատիկ ավտորիտարիզմի վրա։ Վերջում քննարկվում է ՀՀՇ-ի մասնատվածությունը, ՀՀՇ-ի մարտահրավերը Քոչարյանին և ՀՀ Ազգային անվտանգության նախարար Սերժ Սարգսյանին, Ղարաբաղյան հակամարտությունը և Հայաստանի քաղաքական համակարգի «հիպերնախագահականությունը»։